อุมงฺกูโช

อุมงฺกูโช (, ) เป็นอาหารแอฟริกาใต้ที่ทำจากข้าวโพดคั่วแห้งบด (samp) และถั่วลิมา (Phaseolus lunatus) โดยปกติจะเสิร์ฟพร้อมกับเนื้อโตเต็มวัย ซึ่งเรียกในภาษาโคซาว่า อุมฺเลกวา (, ) อาหารจานนี้เป็นอาหารหลักตามประเพณีของชาวโคซา และชนเผ่าอื่น ๆ ในแอฟริกาใต้ก็รับเอามาเป็นอาหารหลักเช่นกัน โดยเป็นอาหารหลักของครอบครัวชาวแอฟริกาใต้ส่วนใหญ่ ชาวซูลูเรียกอาหารจานนี้ว่า อิซิตามบู (, )

อาหารจานนี้เป็นหนึ่งในอาหารที่ได้รับการยกย่องและเป็นที่นิยมมากที่สุดในหมู่ชาวโคซาสำหรับโอกาสพิเศษต่าง ๆ เช่น งานแต่งงานหรือประเพณีการเปิดตัวลูกสาวเข้าสู่สังคม อุมงฺกูโชมักจะถูกเสิร์ฟให้กับแขกและคนในบ้าน

 การเตรียม 
แช่ข้าวโพดคั่วแห้งบดและถั่วลิมาในน้ำเย็นข้ามคืน นำมาสะเด็ดน้ำแล้วใส่ลงในหม้อก้นหนาแล้วเติมน้ำ 1 ลิตร ต้มจนนุ่มแล้วปรุงรสด้วยเกลือ และพริกไทย ผู้สูงอายุในชนบทชอบอุมงฺกูโชที่ไม่ปรุงรสและใส่ไขมันเพียงเล็กน้อย เพราะเชื่อว่าถ้ามีไขมันมากเกินไป จะทำให้เกิดโรค ชาวโคซาที่มีการศึกษามักจะปฏิเสธอาหารจานนี้ โดยพวกเขาบอกว่าเคยรับประทานอย่างมากในวัยเด็ก แม้ว่าอาหารจานนี้จะเป็นอาหารที่มีคุณค่าทางโภชนาการสูง

 วัตถุดิบ 
เชฟชาวแอฟริกาใต้บางคนมักใส่หัวหอม กระเทียม และเครื่องเทศเพื่อเพิ่มรสชาติ มีรายงานว่า อุมงฺกูโชแบบโคซาที่เสิร์ฟพร้อมเนยหรือไขมันนั้น เป็นอาหารจานโปรดของอดีตประธานาธิบดีเนลสัน แมนเดลา

 อ้างอิง 

หมวดหมู่:อาหารแอฟริกาใต้
หมวดหมู่:อาหารจากพืชตระกูลถั่ว
หมวดหมู่:วัฒนธรรมโคซา
หมวดหมู่:งูนี